સીવીસીને મળીને પરત ફર્યા બાદ પૂર્વ કેન્દ્રીયમંત્રી આનંદ શર્માએ કહ્યું હતું કે, આ સોદાબાજી સંપૂર્ણપણે વડાપ્રધાન તરફથી કરવામાં આવી છે. ૧૦મી એપ્રિલ ૨૦૧૫નાં દિવસે વડાપ્રધાન મોદી અને ફ્રાંસનાં પૂર્વ પ્રમુખ ઓલાંદ વચ્ચે જે નિવેદન છે તેના આધાર પર આ બાબત સ્પષ્ટ થાય છે. એ દિવસે બંને નેતાઓનાં નિવેદનથી સ્પષ્ટ થઇ જાય છે કે, આ એ જ વિમાન છે જે હવાઈ દળ દ્વારા માંગવામાં આવ્યા હતા. આનંદ શર્માએ મીડિયા સાથે વાતચીત કરતા કહ્યું હતું કે, આ ડિલનાં તમામ દસ્તાવેજ જપ્ત કરવામાં આવે તે જરૂરી છે. સીવીસી તરફથી એફઆઈઆર દાખલ કરવામાં આવે તે જરૂરી છે.